
Text rozhodnutia
Súd: Krajský súd Banská Bystrica Spisová značka: 20Sa/63/2016 Identifikačné číslo súdneho spisu: 6016201018 Dátum vydania rozhodnutia: 07. 11. 2016 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2016:6016201018.1 Uznesenie Krajský súd v Banskej Bystrici, ako správny súd, v právnej veci žalobcu: V. M., nar. XX. X. XXXX, bytom W. L. O. XXX/XX, XXX XX N., proti žalovanej: Sociálnej poisťovni - ústrediu, so sídlom v Bratislave, Ul. 29 augusta č. 8, 813 63 Bratislava, o preskúmanie zákonnosti rozhodnutia č. XXX XXX XXXX X zo dňa 20. júla 2016 o invalidnom dôchodku, takto r o z h o d o l : I. Konanie vo veci rozhodnutia žalovanej č. XXX XXX XXXX X zo dňa 20. júla 2016 z a s t a v u j e. II. Po právoplatnosti rozhodnutia o zastavení konania vec postúpi generálnemu riaditeľovi Sociálnej poisťovne so sídlom v Bratislave, ul. 29 augusta č.8. III. Žiaden z účastníkov nemá právo na náhradu trov konania. o d ô v o d n e n i e : 1. Napadnutým rozhodnutím zo dňa 20. júla 2016 žalovaná rozhodla o žiadosti žalobcu o invalidnom dôchodku. 2. Žalobca podal na poštovú prepravu proti vyššie uvedenému rozhodnutiu dňa 31. októbra 2016 žalobu, doručenú na krajský súd 2. novembra 2016. Žiadal o opätovné posúdenie invalidity. 3. Súd posúdil návrh žalobcu podľa obsahu ako odvolanie proti rozhodnutiu žalovanej č. XXX XXX XXXX X zo dňa 20. júla 2016. 4. Skôr, než pristúpil súd k vecnému preskúmaniu napadnutého rozhodnutia, zaoberal sa otázkou, či sú splnené procesné podmienky konania vzhľadom na novú právnu úpravu účinnú od 1. júla 2016. 5. Podľa § 214 ods. 1 zákona o sociálnom poistení proti rozhodnutiu organizačnej zložky Sociálnej poisťovne má účastník konania právo podať odvolanie, ak tento zákon neustanovuje inak alebo ak sa účastník konania nevzdal odvolania písomne alebo ústne do zápisnice. 6. Podľa § 215 ods. 4 zákona o sociálnom poistení v znení účinnom od 1. júla 2016 o odvolaní proti rozhodnutiu ústredia rozhoduje generálny riaditeľ. 7. Súd z obsahu spisu zistil, že žalovaná vydala rozhodnutie č. XXX XXX XXXX X zo dňa 20. júla 2016 o invalidnom dôchodku a žalobca podal voči nemu na tunajší súd odvolanie zo dňa 31. októbra 2016 (t. z. po 30 júni 2016), preto sa jeho odvolanie považuje za odvolanie podľa tohto zákona, o ktorom rozhoduje podľa 215 ods. 4 generálny riaditeľ Sociálnej poisťovne. 8. Podľa § 18 ods. 1 SSP po bodkočiarke vec po právoplatnom zastavení konania postúpi na rozhodnutie orgánu, do ktorého právomoci patrí, t.j. generálnemu riaditeľovi Sociálnej poisťovne. 9. Z uvedeného je zrejmé, že rozhodnutie o odvolaní žalobcu z 31. októbra 2016, ktoré bolo doručené Krajskému súdu v Banskej Bystrici, nepatrí do právomoci súdov, preto tunajší súd postupoval podľa § 99 písm. h) v spojení s ust. § 18 ods.1 pred bodkočiarkou zákona č. 162/2015 Z. z.- Správny súdny poriadok (ďalej aj len „SSP“) a konanie vo veci zastavil a po právoplatnosti rozhodnutia vec postúpi na rozhodnutie orgánu, do ktorého právomoci patrí, t.z. generálnemu riaditeľovi Sociálnej poisťovne. 10. Súd o náhrade trov konania rozhodol podľa § 170 písm. b/ SSP, v zmysle ktorého žiaden z účastníkov nemá právo na náhradu trov konania ak konanie bolo zastavené. Poučenie: Proti výroku o zastavení konania a o práve na náhradu trov konania možno podať kasačnú sťažnosť do jedného mesiaca od doručenia tohto rozhodnutia na Krajský súd v Banskej Bystrici. Proti výroku o postúpení veci nie je prípustná kasačná sťažnosť. V kasačnej sťažnosti sa musí okrem všeobecných náležitostí podania podľa § 57 uviesť: a) označenie napadnutého rozhodnutia, b) údaj, kedy napadnuté rozhodnutie bolo sťažovateľovi doručené, c) opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva, d) návrh výroku rozhodnutia. Sťažnostné body možno meniť len do uplynutia lehoty na podanie kasačnej sťažnosti. Kasačnú sťažnosť je potrebné predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší ú konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil.

